Na temelju članka 33. Statuta Općine Jelenje („Službene novine Primorsko-goranske županije“ broj Službene novine PGŽ broj 33/09, 13/13, 8/16 i 17/17) i članka 61. stavka 3. Odluke o komunalnom redu (Službene novine Primorsko-goranske županije“ broj 38/06), načelnik Općine Jelenje dana 04. siječnja 2018. donosi


[bookmark: _GoBack]P R A V I L N I K
o iskaznici komunalnog redara


I. OPĆA ODREDBA
Članak 1.
Ovim Pravilnikom određuje se oblik, sadržaj službene iskaznice (u daljnjem tekstu iskaznica),
komunalnog redara Općine Jelenje (u daljnjem tekstu: komunalni redar) te postupak njihova izdavanja i uporabe.


II. ISKAZNICA KOMUNALNOG REDARA

Članak 2.
Iskaznica komunalnog redara (u daljnjem tekstu: iskaznica) izrađuje se na papiru bijele boje,
a zaštićuje se prozirnim plastičnim omotom dimenzije 90,00 x 60,00 mm. Tekst na iskaznici
ispisan je crnom bojom.

Članak 3.
Prednja strana iskaznice iz članka 2. ovog Pravilnika sadrži:
- grb Republike Hrvatske u gornjem lijevom kutu i grb Općine Jelenje u gornjem desnom kutu iskaznice,
- natpis Republika Hrvatska, Županija Primorsko-goranska, Općina Jelenje,  Jedinstveni upravni odjel,
- naziv: »Komunalni redar«,
- mjesto za fotografiju, veličine 28 x 32 mm, preko koje je u donjem lijevom kutu otisnut pečat Jedinstvenog upravnog odjela,
- ime i prezime nositelja iskaznice.

Članak 4.
Na poleđini iskaznice ispisana su ovlaštenja komunalnog redara, datum izdavanja iskaznice, potpis pročelnika i pečat Jedinstvenog upravnog odjela Općine Jelenje i upozorenje da iskaznica vrijedi do opoziva.
Tekst ovlaštenja iz stavka 1. ovog članka glasi:
„Nositelj iskaznice ovlašten je u okviru svoje nadležnosti utvrđene zakonom i drugim propisima, obavljati nadzor nad primjenom i izvršenjem propisa vezanih za provođenje komunalnog reda. Fizičke i pravne osobe dužne su komunalnom redaru omogućiti nesmetano obavljanje nadzora, a poglavito pristupa do prostorija, objekata, zemljišta, naprava i uređaja, dati osobne podatke i pružiti druge potrebne obavijesti o predmetima uredovanja.“

Članak 5.
Za vrijeme obavljanja poslova komunalni redar je obavezan nositi iskaznicu.

Članak 6.
Iskaznicu izdaje pročelnik Jedinstvenog upravnog odjela Općine Jelenje (u daljnjem tekstu: Upravni odjel).
Upravni odjel vodi evidenciju o izdanim i vraćenim iskaznicama.
Evidencija iz stavka 2. ovog članka sadrži:
- ime i prezime komunalnog redara kojemu je izdana iskaznica,
- evidencijski broj,
- datum izdavanja,
- datum povratka odnosno poništenja iskaznice,
- potpis komunalnog redara,
- odjeljak za napomenu.

Članak 7.
Iskaznica se smije koristiti samo u svrhu obavljanja poslova komunalnog nadzora u okvirima zakonske i drugim propisima utvrđene nadležnosti komunalnog redara.
Svaka zlouporaba predstavlja povredu službene dužnosti i povlači disciplinsku i kaznenu odgovornost.

Članak 8.
Komunalni redar čija je iskaznica oštećena ili koji izgubi iskaznicu ili na drugi način ostane bez nje, obvezan je o tome odmah obavijestiti pročelnika Upravnog odjela.
Nova iskaznica izdat će se nakon što je oštećena, izgubljena ili na drugi način nestala iskaznica proglašena nevažećom u Službenim novinama Primorsko goranske Županije.

Članak 9.
Komunalni redar kojem prestaje radni odnos u Upravnom odjelu, ili je razriješen dužnosti komunalnog redara, obvezan je danom prestanka radnog odnosa, odnosno razrješenja, predati iskaznicu pročelniku Jedinstvenog upravnog odjela, te se vraćena iskaznica poništava i pohranjuje.

Članak 10.
Pročelnik  Jedinstvenog upravnog odjela može komunalnom redaru privremeno oduzeti iskaznicu, ako je protiv njega pokrenut disciplinski postupak za djela koja su navedena u zakonu kao teži disciplinski prekršaj, provedena istraga ili je podignuta optužnica za djela vezana uz obnašanje službene dužnosti, kao i iz drugih opravdanih razloga kada postoji opasnost zloporabe dužnosti.


III. ZAVRŠNA ODREDBA
Članak 11.
Ovaj Pravilnik stupa na snagu danom potpisa i objavljuje se na oglasnoj ploči i Internet stranici Općine Jelenje, te u „Službenim novinama Općine Jelenje“.

Dražicama, 04. siječnja 2018.

									      Općinski načelnik

									Robert Marčelja, bacc. oec
